මහා චිකාගෝ ගින්න

මහා චිකාගෝ ගින්න යනු, 1871 ඔක්තොම්බර් 8-10 දක්වා ඇමරිකානු චිකාගෝ නගරය පිළිස්සූ මහා ගින්නකි. මෙම ගින්න හේතුවෙන් දළ වශයෙන් 300 දෙනෙක් මිය ගිය අතර, නගරයෙහි දළ වශයෙන් 3.3 square mile (9 km2) ප්‍රමාණයක් විනාශ කරමින්, වැසියන් 100,000 වැඩි දෙනෙක් නිවාස අහිමි බවට පත් කෙරිණි. නගර මධ්‍යයෙන් නිරිත දිග දෙසට වන වටපිටාවෙහි ගින්න ඇරඹිණි. උණුසුම්, වියළි, සුළං සහිත තත්ත්වයන් දිගු කාලසීමාවක් තුල පැවතීම සහ, නගරය තුල ව්‍යාප්තව පැවති දැවමය ගොඩනැගීම් යන දේ මහා ගින්න ඇති වීමට උපකාරී වූහ. චිකාගෝ ගංගාවෙහි දකුණු අතු ගංගාව මතින් පිම්මක් පැන්න ගින්න මධ්‍යම චිකාගෝහී බොහෝ ප්‍රදේශයක් විනාශ කල අතර, ඉන්පසු ගංගාවෙහි ප්‍රධාන අතු ගංගාව මතින් පිම්ම පැන උතුරු දිග ප්‍රදේශය ගොදුරු කර ගති. ගින්නෙන් පසුව ඈත සහ මෑත ප්‍රදේශ වලින් ආධාර ගලා ඒමට පටන් ගති. අනාගත ගිනි ගැනීම් විගසින් ව්‍යාප්තව යෑම වැලැක්වීම සඳහා නගරයේ පාලනය විසින් ගොඩනැගිලි ඉදිකිරීම් පිළිබඳව වැඩි දියුණු කල නීති සංග්‍රහයන් පිළියෙල කළ අතර, මෙම ඉහළ මට්ටමෙහි ප්‍රමිතීන් අනුකූලව විගසින් යළි-ගොඩනැගීම් සිදු කෙරිණි. ගිනි ගැනීමට පෙර පැවැති, සාමාජිකත්වය සඳහා මුදල් අය කෙරුණු පෞද්ගලික පුස්තකාල වලට හාත්පසින් වෙනස්වූ, මුදල් අය නොකෙරෙන මහජන පුස්තකාල ක්‍රමයක් වූ චිකාගෝ මහජන පුස්තකාලය සංස්ථාපනය කිරීම පොළඹවනු ලැබුවේ, එක්සත් රාජධානිය විසින් ලබා දුන් ප්‍රදානයක් විසිනි. සම්භවය 137 ඩිකෝවන් වීදිය යන ලිපිනයට පසු පසින් තිබූ පටු පාර යාබදව ඕලියරී පවුලට අයත්ව තුබූ කුඩා ගොවිපොල ගබඩාව ආශ්‍රිතව ඔක්තොම්බර් 8 දින ප.ව. 9:00ට පමණ මෙම ගින්න හටගත් බව ආරංචි පැතිර ගියේය. මූලාශ්‍ර